**Р Е Ш Е Н И Е № ПВ-7-П/2014г.**

**1.** Процедурата по реда на глава шеста от Закона за опазване на околната среда за инвестиционно предложение /ИП/: **„Изграждане на площадка за събиране и разкомплектоване на излезли от употреба моторни превозни средства (ИУМПС)” с местоположение: гр. Пловдив, ул. „Северно от гара Филипово”, имот № 56784.504.1033** е започнала с внасяне в Регионалната инспекция по околната среда и водите – гр. Пловдив на уведомление c Вх. № ОВОС-335/25.04.2014 г. от Възложителя: **„ТО И КО ПАРТС” ЕООД,** гр.Пловдив

**2.** Със Закона за отпадъците (ЗУО) (ДВ, бр. 53 от 2012г.) се регламентират изисквания към площадките за извършване на търговска дейност с отпадъци от черни и цветни метали. Съгласно чл. 38, ал.1 от ЗУО :

*„Дейностите с ОЧЦМ, отпадъци от метални опаковки, ИУЕЕО, НУБА и ИУМПС се извършват само на площадки, разположени на територии, за които съгласно устройствен план са допустими производствени и складови дейности, на пристанища за обществен транс­порт с национално и регионално значение и на обекти на железопътната инфраструктура със стопанско предназначение”.*

В тази връзка и на основание чл.7, ал.2, т.4 от Наредбата за условията и реда за извършване на оценка на въздействието върху околната среда (НУРИОВОС), (ДВ бр.25/2003г., изм. ДВ бр. 94 от 2012г.), РИОСВ Пловдив е изпратила до гл. архитект на Район «Северен», Община «Пловдив» писмо изх. № ОВОС-335/12.05.2014г. с искане за становище относно съответствието на предлаганата площадка с гореописаните изисквания.

**3.** С писмо изх. № 3-3200-120/21.05.2014г. на Заместник Кмета на район «Северен», Община Пловдив е определено попадането на имот № 56784.504.1033 в устройствена зона „СМФп-Смесена многофункционална производствена зона (обслужване, складове и зеленина)”, съгласно действуващия Общ устройствен план на Пловдив.

**4.** Във връзка с писмо изх. № КД-04-141/13.05.2014г. на Басейнова Дирекция ИБР Пловдив, с писмо изх. № ОВОС -335/19.05.2014г. от Възложителя е изискана допълнителна информация относно изграждането на сондажен кладенец на площадката на ИП.

**5.** Възложителят с писмо вх. № ОВОС-335/09.06.2014г. информира РИОСВ Пловдив за сключването на договор с „ВиК“ ЕООД Пловдив за водоснабдяване на бъдещия обект и отпадането на необходимостта от сондажен кладенец на площадката.

**6.** На основание чл.5, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС- 335/19.06.2014г. РИОСВ Пловдив е информирала Възложителя за следното:

**I. По отношение на изискванията на глава шеста от раздел трети от Закона за опазване на околната среда /ЗООС** /

 Представеното инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. Дадени са указания на Възложителя за необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомления до Кметовете на Община Пловдив, Район «Северен» и засегнатото население.
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

 **II. По отношение на изискванията на чл. 31 от Закона за биологичното разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /ДВ бр.73 от 11.09.2007/. С писмо изх. № ОВОС- 335/19.06.2013 г. от Възложителя е поискано да представи информация на хартиен и цифров носител, съобразена с изискванията на чл.10 от горната Наредба, относно най-близката защитена зона ВG 00000578 „Река Марица“ .

**7.** С искане вх. № ОВОС- 335/20.06.2013г. Възложителят е представил в РИОСВ- Пловдив изисканата информация по приложение 2 от Закона за опазване на околната среда и информация по чл. 10 от Наредбата за съвместимост, копие от платежно нареждане за държавна такса, както и доказателствена документация за осигуряването на обществен достъп по реда на чл. 6, ал. 9 от Наредбата за ОВОС**.**

**8.** С писмо изх. № 3-0400-55/09.07.2014г. Зам.Кметът на Район «Северен», Община «Пловдив» уведомява РИОСВ Пловдив за липсата на възражения относно ИП и **определя имот № 56784.504.1033, като «*УПИ I- 504.1033, обществено обслужване,*** *кв. 4 по плана на СИЗ гр. Пловдив****»***

**9**. Въз основа на изложеното фактическо обстоятелство, на основание чл.2а, ал.2 от Наредбата за ОВОС

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„Изграждане на площадка за събиране и разкомплектоване на излезли от употреба моторни превозни средства (ИУМПС)” с местоположение: гр. Пловдив, ул. „Северно от гара Филипово”, имот № 56784.504.1033**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ………………………….. 18.07.2014г.**

*Директор на РИОСВ - Пловдив*